Antoinette Duclaire

Antoinette Duclaire, rele Netty, ki fèt 31 oktòb 1987 nan Chantal, pa lwen Okay (Ayiti), epi ki asasinen nan mitan lannwit lan nan 29 a 30 jen 2021 nan Pòtoprens (Ayiti), se yon militan feminis, aktivis politik ak jounalis ayisyèn.

 Biyografi 
 Etid ak karyè 
Antoinette Duclaire, ki fèt nan lane 1987, te fè etid klasik li yo ak Sè Immaculée Sainte-Jeanne de Chantal ak nan Collège Saint-Jean des Cayes. Li etidye antwopo-sosyoloji nan Fakilte Etnoloji nan Université d'État d'Haïti (Inivèsite Leta an Ayiti) e li kòmanse etidye syans legal nan Fakilte Dwa ak Ekonomi. Li travay kòm konsiltan nan plizyè enstitisyon e li kolabore sou Radio Télé Pacific ak animatris pwogram Ti Bat Bouch sou Radio Sans Frontière / RSF. Manm plizyè asosyasyon tankou Matris Liberasyon, Nou Pap Dòmi, Solidarité des femmes haïtiennes journalistes (SOFEHJ), Solidarité active à la lutte des consommateurs haïtiens (SALCONH). Li se tou ko-fondatris a ak Direktris yon jèn medya sou entènèt, La Repiblik Magazin   ak yon manm nan kowòdinasyon an nan gwoup la RADI. 

 Asasina 
Jounalis Diego Charles ak Antoinette Duclaire te genyen laj 33 zan, lè yo te touye pa bal nan lannwit nan madi 29 a mèkredi 30 jen 2021 pa moun ame, lari Acacia, nan Christ-Roi. Netty te asasinen dèyè volan yon machin.  Selon yon deklarasyon ki soti nan Rezo Nasyonal Defans Dwa Moun, li te resevwa sèt (7) bal.  Anviwon 13 moun mouri  nan menm dat la nan Delmas 32.   

Nan memwa li ak sa Diego Charles, asosyasyon jounalis ak Radio Vision 2000 selebre yon mès rekiyèm samdi 17 jiyè ak dimanch 18 jiyè nan sant Penn an Ayiti, Solidarité des Femmes Haïtiennes Journalistes (SOFHEJ) selebre yon omaj tsou lavi Antoinette Duclaire. Gwoup "Zèklè Gwoup Fanm nan Sid" te rann Antoinette Duclaire yon dènye omaj lendi 19 jiyè 2021. 

 Referans 

 Lyen deyò 

Kategori:Moun
Kategori:Fanm
Kategori:Politisyen ayisyen
Kategori:Jounalis ayisyen
Kategori:Nesans nan lane 1987
Kategori:Lanmò 2021